Heaoluteaduste tippkeskus EstWell

EstWell seminar Professorid Tiia Tulviste ja Eve Kikas: Lapse areng, õppimine ja heaolu kodus ja koolis
2025-01-27 16:00 - 17:00 (Europe/Tallinn) | Tartu Ülikool, Näituse 2-118, Tartu, Estonia
Ettekande esimeses osas tuleb juttu sellest, miks soovitatakse laste digiseadmete kasutamist piirata ja väikeste laste puhul sellest hoopis loobuda. Teises osas arutletakse selle üle, kuidas motivatsiooni hinnata ja missugune on motivatsiooni osa õppimises ja heaolus.

EstWell seminar Professor Peeter Ross: Inimese enda poolt kogutavad terviseandmed
2025-02-10 16:00 - 17:00 | Tallinna Tehnikaülikoolis, Akadeemia tee 3-LIB-109B, Tallinn, Tallinn, Estonia
Inimese tervisega seotud andmeid on traditsiooniliselt kogutud ja säilitatud meedikute poolt. Nende andmete põhjal tehakse inimese tervist puudutavaid otsuseid. Digiajastul on terviseandmeid koondavateks keskkondadeks erinevad tervishoiuasutuste andmebaasid. Eestis näiteks haiglate või perearstide infosüsteemid või Eesti tervise infosüsteem. Samas sisaldavad need niinimetatud terviseinfosüsteemid peamiselt haiguse andmeid, mis on mõned erandid välja jättes kogutud juba siis, kui inimesel on tekkinud kaebused ja vaevused.

Meie uurimisrühma eesmärk on leida sobivad andmekoosseisud ja nende kogumise vahendid, mida inimene ise saaks koguda ja tervishoiutöötajaga jagada. Nii oleks võimalik saada ülevaade inimese terviseseisundist ajal, mil ta ei ole haige või tema krooniline vaevus on kontrolli all, ja leida andmemustreid, mis aitaksid leida tasakaalust kõrvalekaldeid ja ennetada haiguste teket.

Seminari esimeses pooles vaatame olemasolevat terviseandmete ja -informatsiooni kogumise ja vahetamise digikeskkonda ning teises pooles lisame nendele inimese enda kogutavate andmete osa ja nende uurimise suuna.

LongEstWell (HEAEesti) pikiuuringu seminar
2025-02-14 09:00 - 12:00 | Tartu Ülikool, Näituse 2-118, Tartu, Estonia
9:00 Mis on pikiuuring ja kuidas erineb teistest uuringutest?

Pikiuuringu olemus, ülesehitus ja kuidas me seda teeme
Kuidas saab igaüks panustada uuringusse (juhtimine ja ettepanekud)
Kas saab teisi andmebaase ühendada uuringuga, näiteks registreid?

9:45 Mis on uuringu baasankeedis?
10:15-10:45 Mis eriteemad on uuringu esimeses laines? (Katrin, Vladimir, Kadi)
PAUS
11-12 Arutelu ja muud mõtted

EstWell seminar Professor Kairi Kreegipuu: Tõeliselt rahvuslik elekter: aju biopotentsiaalid
2025-02-17 16:00 - 17:00 | Tartu Ülikoolis, Näituse 2-113, Tartu, Estonia
Ettekandes tutvustan töörühma uuringuid ja värskeid tulemusi aju biopotentsiaalide mõõtmise alal. Selgub, et need psühhobioloogilised signaalid peegeldavad toimuvat informatsioonitöötlust, inimese seisundeid ja mõnikord ka mõningaid meie rahvuslikke iseärasusi. Igatahes on tegemist uuringutega, mida veel ei saa asendada suurandmete repositooriumites oleva info uuestianalüüsimisega, vaid piiride kompimine, mida aju bioelektriline aktiivsus näitab, alles käib. Küll aga võib rikkaliku taustainfo ja hoolikate eksperimentaalsete uuringute ühendamisel avaneda uusi võimalusi inimese mõistmisel.

Suurandmete inspiratsioonipäev
2025-02-21 10:00 - 16:30 | Tartu Ülikoolis, Näituse 2-113, Tartu, Estonia
Registreerimine kuni 10.02 (v.a veebis osalejatele)
Kas oled mõelnud, kuidas oma teadustöös kasutada riiklikke registreid ja teisi suuri andmestikke?
Inspiratsioonipäeval tutvustatakse Eesti suurandmetelt tehtud heaoluteaduse seniseid edulugusid ning pakutakse praktilisi juhiseid, kuidas võtta oma töös kasutusele riiklike registrite, Geenivaramu, Euroopa Sotsiaaluuringu ja projekti BIGHEART andmeid. Päeva lõpetab konkreetsete analüüsi-ideede genereerimine.
Eestis leidub ulatuslikke ja unikaalseid andmestikke, mille potentsiaal on seni jäänud paljude uurijate jaoks kasutamata. Näiteks Statistikaameti kaudu on võimalik analüüsida erinevaid riikliku statistika alusandmeid, sh elu- ja töökohad, haridus, tervisenäitajad, erinevate toetuste ja teenuste kasutamine jms. Geenivaramu fenotüübiandmed, näiteks tervisekäitumise ja -tulemite, isiksuse ja vaimse tervise kohta on põnev ressurss ka teadlastele, kes geenidega ei tegele. Euroopa Sotsiaaluuring on pika ajalooga süstemaatiline psühhosotsiaalsete andmete varamu. Projekti BIG-HEART andmestik seob enamiku Eesti rahvastiku tervisenäitajad nende sotsiaalmajanduslike näitajatega mitmest erinevast registrist.
Inspiratsioonipäevale on oodatud nii heaoluteadlased, kellele suurandmete võimalused seni võõraks on jäänud, kui ka kogenumad uurijad, kes tahaksid tutvuda heaoluteaduste tippkeskuse raames avanevate uute võimalustega.

Tippkeskus osaleb teadustaristu projektis, mis arendab uusi andmekasutusvõimalusi Statistikaametis.

Tippkeskus otsib uusi analüüsisuundi Geenivaramu fenotüübiandmetel ja BIG-HEART andmestikul.

Tippkeskus käivitab pikiuuringu LongEstWell, mis seostatakse valitud riiklike registritega.

Inspiratsiooni jagamine ja kogumine toimub Tartu Ülikoolis kell 10:00-16:30 (Näituse 2-113). Ettekannetest tehakse ka veebiülekanne ja salvestused.
I plokk „Isutekitajad“ (10:00-11:45)

Avasõnad (Andero Uusberg)

Ettekanded, mis tõstavad huvi ja julgust suurandmetega tööd teha.

Taavi Tillmann

Geenivaramu (Kelli Lehto)

IMO (Kadi Kalm)

Paneel kõigi esinejatega (Andero)

11:45-12:00 Paus
II plokk „Menüü“ (12:00-15:00)
Ettekanded, mis aitavad uustulnukal aru saada, mida ja kuidas edasi teha.

12-12:30 Riikliku statistika alusandmed (Statistikaamet)
12:30 ESS (Mare)
12:45 EHIS ja registrilingid (Triin)

13:00-14:00 Lõuna 1 h

14:00 BIGHEART (Taavi)
14:15 Geenivaramu (Kelli)
14:30 UK Biobank ja Health and Retirement Study (Uku, Kelli, Taavi)
14:45 Täpsustamisel

15:00-15:15 Paus
III plokk „Hambad sisse“ (15:15-16:30)

Individuaalne ideede genereerimine

Ideede jagamine, koostöörühmade loomine (sh Geenivaramuga koostööks)

EstWell seminar Professor Kirsti Akkermann: Isiksusejoontest lähtuv profileerimine kui psühhopatoloogia mõistmise ja seletamise viis
2025-03-03 16:00 - 17:00
Vaimse tervise probleemide ravi on seotud sellega, kuidas psühhopatoloogiat diagnoositakse. Kuna inimesed väga harva sobituvad oma sümptomites ühe diagnoosi piiridesse ja psüühikahäired on sageli koosesinevad, on hakatud traditsiooniliste kategoriaalsete häirete klassifikatsioonide kõrval välja töötama alternatiivseid mudeleid. Seminaris arutleme, kuidas dimensionaalne lähenemine ja täpsemalt isiksuseomadustel põhinev profileerimine võib aidata ennustada psüühikahäirete sümptomeid, kulgu ja ravivastust.

EstWell seminar Kaasprofessor Taavi Tillmann: Kas pahaolu võib haigeks teha?
2025-03-17 16:00 - 17:00
Millised pahaolu tunnused on seotud seejärgse haigestumisega? Kas need seosed on põhjuslikud? Lähme samm tagasi ja vaatame pahaolu põhjuseid, sh inimeste elukeskkond, sissetulek, amet, töötus, hariduslikud ja sotsiaalsed ressursid, kogemus diskriminatsiooniga – kui need ennustavad inimeste haigestumist, siis kas see mehhanism toimib läbi „pahaolu“ või millegi muu? Millised sekkumised saavad neid ahelaid murda, et heaolu edendada ja haigust ennetada?

EstWell seminar Professor Merike Sisask: Sotsiaal + tervis + hoid = heaolu
2025-04-07 16:00 - 17:00 | Tallinna Ülikoolis, Narva mnt 25, Astra maja - Ruum A346, Estonia
Vaimne tervis ja heaolu ei ole pelgalt individuaalne seisund, vaid see kujuneb muuhulgas sotsiaalsete suhete, tervise struktuurse toetamise ja kogukonna toimimise koosmõjus. Probleemi- ja diagnoosikeskne lähenemine vaimsele tervisele keskendub liigselt ravile ja otsib lahendusi tervisevaldkonnast, jättes valdkondade ülese ennetuse tahaplaanile. Sotsiaaltervishoiu uurimisrühm keskendub vaimse tervise sotsiaalsetele mõjuteguritele ning ennetusele suunatud sekkumisvõimalustele. Teadus-arendustöös on kolm peamist põhisuunda: vaimne tervis ja heaolu kogukonnas üle elukaare, laste ja noorte igapäevane digielu, suitsiidi-uuringud.

EstWell seminar Juhtivteadur Vitali Sõritski: Molekulaarselt jäljendatud polümeerid meditsiinidiagnostika ja keskkonnaseire sensorite arendamiseks
2025-04-21 16:00 - 17:00
Vaatamata märkimisväärsele arengule kaasaegsete biosensorite valdkonnas esinevad endiselt olulised piirangud nende töökindluse ja taaskasutatavuse osas, eelkõige seetõttu, et tundliku elemendina kasutatakse bioloogilisi retseptoreid, mis on oma olemuselt labiilsed ning keemiliselt ja termiliselt ebastabiilsed. Seepärast on bioloogiliste retseptorite asendamine täielikult sünteetiliste analoogidega muutunud üha olulisemaks. Paljulubav alternatiiv on molekulaarse jäljendamise tehnoloogial põhinevate materjalide kasutamine, mida tuntakse molekulaarselt jäljendatud polümeeridena (MIP-id). Need materjalid näitavad kõrget afiinsust ja selektiivsust oma sihtmolekulide suhtes ning pakuvad eeliseid, nagu mehaaniline, termiline ja keemiline stabiilsus ning lai kasutusvõimalus erinevates tingimustes.
Käesoleval seminaril tutvustan meie uurimisrühma varasemaid kui ka viimased saavutusi MIP-ide arendamisel, et vastata meditsiinidiagnostika ja keskkonnaseire vajadustele.

EstWell seminar Kaasprofessor Mare Ainsaar: Isikliku ja institutsionaalse rahulolu mõjutajad Eestis
2025-05-05 16:00 - 17:00
Ettekanne annab ülevaate ligi 20 aasta tulemustest individuaalse ja institutsionaalse usalduse olemuse kohta Eestis.
Saame teada, kas rahulolu tervishoiu süsteemiga on tõepoolest rahulolu tervishoiuga ja mis määrab eestlase eluga rahulolu.

EstWell seminar Professor René Mõttus: Miks heaoluuringud peaksid psühholoogilisi omadusi hästi hindama
2025-05-12 16:00 - 17:00
Heaolu on korraga nii seisund kui omadus. Teisisõnu on osa heaolu variatiivsusest inimeste sees (muutus), osa inimeste vahel (stabiilsus). Kumb variatiivsuse allikas on suurem? Ja miks see on oluline?

EstWell seminar Kaasprofessor Triin Lauri: Koolikohtade valikust poliitiliste valikute ja pimeda haridususuni
2025-05-19 16:00 - 17:00
Miks kipuvad ühtluskooli viljelevas Eestis koolivaliku teemad kevadeti võtma hüsteeria mõõtmeid? Kuidas jagada koolikohti mitmekesiseid valikuid väärtustavas ühiskonnas nii, et see ei süvenda hariduslikku kihistumist? Millised on Eesti inimeste hariduseelistused ja kuivõrd sõltuvad need inimese taustast, väärtususkumustest või olemasolevast hariduskorraldusest? Ja mis pistmist on sellel kõigel tagasisideefektide, pimeda usu ja poliitilise polariseerumisega?
Seminar pakub linnulennulise ülevaate Triinu ja tema kaasautorite viimaste aastate ühiskonnateaduslikust vaatest haridusuuringutele – eelkõige koolivaliku ja haridusliku ebavõrdsuse probleemidele.

EstWell seminar Kaasprofessor Maie Bachmann: Aju signaalide mõistmine EEG-markerite abil
2025-06-02 16:00 - 17:00 | Tallinna Tehnikaülikoolis, Akadeemia tee 3-LIB-109B, Tallinn, Tallinn, Estonia
Elektroentsefalograafiaga (EEG) salvestatud ajusignaalid näivad esmapilgul juhusliku mürana, kuid just selles „müras“ peitub väärtuslik teave meie vaimse seisundi kohta. Selle teabe esiletoomiseks arendame ja rakendame erinevaid EEG-markereid. Seminaris tutvustan meie viimaseid tulemusi: millised markerid on osutunud tõhusamaks, mida oleme seni avastanud ning kuidas valitud lähenemine sillutab teed personaalsele vaimse tervise toetamisele.

EstWell seminar Professor Ivo Fridolin: Mis kasu on sensortehnoloogiatest heaoluteadustele?
2025-06-09 16:00 - 17:00 | Tallinna Tehnikaülikoolis, Akadeemia tee 3-LIB-109B, Tallinn, Tallinn, Estonia
Heaoluteadused on klassikaliselt seotud valdkondadega nagu psühholoogia, rahvatervishoid ja sotsiaalteadused. Seda kajastab ka EstWelli struktuur, kus suurem osa uurimisrühmadest on nende valdkondade esindajad. Innovatsioonil on soodsamad võimalused tekkimiseks aga interdistsiplinaarses uurimiskeskkonnas. Tallinna Tehnikaülikooli Tervisetehnoloogiate instituudi uurimisgrupp sensortehnoloogiad meditsiinitehnikas viljeleb põhiliselt inseneriteadust, aidates tugevdada valdkondade ülest mõõdet heaoluteaduste tippkeskuses.
Arengud sensortehnoloogiates, mis võimaldavad miniatuursemat, kaasaskantavat ja mitteinvasiivset bioseiret, pakuvad mitmeid huvitavaid valikuid ka heaoluteaduste suunal. Loeng püüabki seda kajastada – näiteks kuidas sensortehnoloogiad võiksid olla abiks lõppstaadiumis neeruasendusravi patsientide heaolu parendamisele ja kuidas fotopletüsmograafilist signaali saaks kasutada indiviidipõhiseks stressitaseme hindamiseks. Samuti saab põgusa sissevaate küsimus „Kas tänapäeva „oomika“ teadustööde möllus on mingi roll ka väikesel Tallinna Tehnikaülikooli teadusgrupil uute metaboolsete biomarkerite avastamisel ja patenteerimisel?”.

Teadlaste ja poliitikakujundajate treff
2025-06-16 13:00 - 16:30
Sotsiaalteadlane, tule avasta uusi koostöövõimalusi!
Riigikantselei Innotiim ja Heaoluteaduste tippkesksus kutsuvad sotsiaalteadlaste ja ametnike inspiratsioonipäevale.
Ettekannetes jagavad IAREP konverentsi peaesinejad Elisabeth Costa (Behavioural Insights Team) ja Liam Delaney (London School of Economics) oma kogemusi teaduse kasutamisest ühiskondlike probleemide lahendamisel. Lisaks teevad lühiettekanded Leonhard Lades (Sterlingi Ülikool), Taavi Tillmann (Tartu Ülikool) ja Heleyn Tammsaar (Innotiim).
Ürituse teine pool pakub tutvumisvõimalusi Eesti sotsiaal- ja käitumisteadlaste ning avaliku sektori töötajate vahel (kellest viimaseid on registreerunud juba 100 ringis!)
Osalema on oodatud kõik Eesti sotsiaal- ja käitumisteadlased, nii nooremteadurid kui kogenumad uurijad.
Loe lähemalt ja registreeru kohe SIIN. Registreerimine avatud kuni 14.06.
Registreerimisnimekiri aitab meil kokku panna ka teemapõhised arutelunurgad.

EstWell aastakonverents
2025-08-25 10:30 - 2025-08-27 16:30 | Pühajärve spa hotell, Pühajärve küla, Otepää, 67414, Estonia
Heaoluteaduste tippkeskuse liikmete ja sõprade iga-aastane suurkohtumine
Estwell aastakonverentsi programm*
*kavas võib ette tulla muutuseid

25. august

Päevajuht Merike Sisask
10.30 Tervituskohv ja suupisted
11.00 Sissejuhatus konverentsi
11.30 Sissejuhatus tippkeskusesse, Andero Uusberg
12.00 Päeva peaesineja Kaitlyn Werner – Self-Regulation in Context: Why Managing Our Emotions and Behaviors Isn’t One-Size-Fits-All (ENG)
Whether we’re managing stress, resisting temptation, or working toward long-term goals, self-regulation is rarely as simple as choosing one strategy, using it, and then disengaging – instead, success often depends on context. In this talk, I share findings from my research on three key processes: strategy repertoire (the tools we have available when pursuing our goals), regulatory flexibility (the benefits of selecting the right tool for the right moment), and polyregulation (combining multiple strategies within a single regulation episode). Together, these studies reveal that there is no single “best” way to regulate our emotions and behaviour. Instead, effective self-regulation comes from matching the right strategies and tactics to the situation at hand. I’ll close by discussing how these insights can inform the development of personalized, real-time interventions designed to support people’s regulation efforts in daily life.
Kaitlyn Werneri uurimistöö lõimib emotsioonide ja motivatsiooni regulatsiooni valdkondi kogemuse väljavõtte ja eksperimentaalsete meetoditega. Pärast järeldoktorantuure Torontos, Oregonis ja Stanfordis ning enne professuuri Adelaide’is liitub Kaitlyn aastaks TÜ afekti ja regulatsiooni uurimisrühmaga.
13.00 Lõuna
14.00 Läbimurdeprojektid, sessiooni juht Andero Uusberg
Mis on tippkeskuse läbimurdeprojektid (LMP)? Kuidas läheb juba alustanud projektidel ja milliseid võiks veel algatada? Sessioon on sissejuhatuseks teisipäeval toimuvatele LMP töötubadele.

Läbimurdeprojekti anatoomia ja füsioloogia, Andero Uusberg
Suured ennustusmudelid, Uku Vainik
Sekkumisuuringud, Silja-Riin Voolmaa
Geeniriski süvauuringud, Helen Uusberg
Perimenopaus, Katrin Tiidenberg

15.00 Kohvipaus
15.15 Uued rakenduslikud algatused, sessiooni juht Taavi Tillmann
Milliseid uusi kasulikke rakendusi on EstWelli teadlaste osalusel sel hooajal käima lükanud?

Isiksuse digirakendus “Personomist”, Kätlin Anni
Bioseire vaimse tervise astmelise abi teenistuses, Kristjan Pilt ja Merike Sisask
TÜ tervise ja heaolu hindamisinstrumentide kompetentsikeskus ja andmebaas, Tuuli Ruus

16.15 Posterkonverents, sessiooni juht Merike Sisask (ENG)
Milliste teadustulemustega on tippkeskuse doktorandid sel hooajal laias maailmas ilma teinud?
18.00 Õhtusöök
19.00 Maastikumäng
21.00 Lauamängupõrgu

26. august

Päevajuht Uku Vainik
7.30 Heaolu jooks ja kõnd – start Pühajärve spa eest
9.30 Päeva peaesineja Anu Realo (ENG)
Anu Realo (psühholoogiateaduste doktor) on isiksuse- ja kultuurideülese psühholoogia ekspert. Ta on professor Warwicki Ülikoolis ja Tallinna Ülikoolis ning külalisprofessor Tartu Ülikoolis. Tema uurimistöö keskendub isiksuseomaduste, subjektiivse heaolu, väärtuste ja sotsiaalse kapitali kultuurilisele ja individuaalsele varieeruvusele. Hetkel juhib ta Euroopa Komisjoni rahastatavat suurprojekti jätkusuutlike tulevikuteemade alal. Oma ettekandes räägib ta subjektiivse heaolu uurimistööst nii indiviidide seas kui ka kultuuride vahel.
10.30 Kohvipaus
10:45 Uued andmekogud, sessiooni juht Kelli Lehto
Milliseid uusi andmekogusid tippkeskuse teadlased ja partnerid loomas on?

LongEstWell, Mare Ainsaar
Algav Geenivaramu “Mõttetöö” uuring, Uku Vainik
LongEstWell Terviseportaalis, Peeter Ross ja Kadi Lubi
Vaimse heaolu rakendus Mentastic, Ain Aaviksoo

12.05 Lõuna
13.00 Töötoad

Workshop “Policy analysis – how this is done?” Triin Lauri (ENG)

Curious about what makes a policy work? Wondering how to study not just what happens, but why – and for whom?
This interactive 1.5-hour workshop explores key tools for analysing policies in welfare and education. It’s designed not just for political scientists, but for all social researchers interested in real-world effects.
We’ll ask:

When and why use Difference-in-Differences?
What is a Regression Discontinuity Design, and when does it shine?
What’s configurational analysis (like QCA) – and is it for those who think policy is messy? (Spoiler: yes)
How can we assess feasibility – and predict whether a policy can or should work?
What do Street-Level Bureaucrats have to do with it – and how do they shape what policies actually become?

No matter your disciplinary angle – sociology, education, economics, public health – policy questions will find you. This workshop helps you think more clearly about what counts as good evidence, how to ask sharper questions, and how to turn insights into useful policy advice.
2. Töötuba “Inimkeskne ja personaliseeritud ennetus – edu valem või kiirtee läbikukkumiseni?” Karin Streimann, Triin Vilms (EST)
Riiklikud ja rahvusvahelised arengukavad, strateegiad, rahastusskeemid tõstavad esile vajadust luua inimesest ja tema vajadustest lähtuvaid uudseid lahendusi erinevate probleemide ennetamiseks ja lahendamiseks. Ka ennetusuuringute fookus on enamasti indiviidi või mikrotasandi keskkonnal ja seal elluviidavate lahenduste arendamisel ja testimisel. Selline lähenemine eeldab, et keerulisi probleeme on võimalik ära hoida või vähendada muutmata keskkonda ja süsteeme, kus inimene tegutseb. Töötoas arutame:
Kuidas õigluse ja võrdsuse lääts suhestub inimkesksete ennetuslike lahendustega?
Millised erisused esinevad eridistsipliinides ja tasanditel probleemidele lähenemisel ja nende mõjutamisel?
Millistele lahenduste loomisele ja testimisele hetkel teadus- ja arendustegevus on suunatud ja kuhu võiks tulevikus fookuse panna – inimese pädevuse või käitumise mõjutamisele või süsteemsetele teguritele, sh keskkonna ümberkorraldamisele, hinna- ja maksupoliitikale, regulatiivsetele meetmetele jms?
Kuidas saame suunata perspektiivi inimkesksusest süsteemide mõjutamise keskseks? Kas näeme selleks vajadust ja milline on siin meie roll?
3. Töötuba “Kaasav uuringudisain vaimse tervise ja heaolu valdkonnas” Merike Sisask (EST)
Sotsiaaltervishoiu uurimisrühm kutsub osalema töötoas, kus arutleme, kuidas muuta vaimse tervise ja heaolu valdkonna uuringud kaasavaks kogu uurimisprotsessi vältel – alates uurimisküsimuste ja uuringudisaini kujundamisest kuni tulemuste tõlgendamise ja ühiskondliku mõju saavutamiseni. Käsitleme uuritavate sihtrühmade rolli uuringu ettevalmistamisel ja elluviimisel, andmete tõlgendamisel ning tulemuste levitamisel. Toetume konkreetsetele kogemustele rahvusvahelistest projektidest (DigiGen, MENTBEST, MINDWORK) ning doktoritöödest, kus on kasutatud loovaid ja kaasavaid lähenemisi. Käsitleme kaasamise eeliseid ja piiranguid, aga ka uurijate loova ja refleksiivse mõtlemise olulisust. Töötuba loob ruumi kogemuste vahetuseks ja toetab osalejaid nende endi uurimistöö kontekstis tekkinud küsimuste ja dilemmade avamisel.
14.30 Paus
15.00 Uued teadmised heaolust mikrovaates, sessiooni juht Jekaterina Reut
Mida uut oleme teada saanud heaolu psühho–füsioloogiliste mehhanismide kohta?

Tervisekäitumine ja emotsioonikogemus, Kenn Konstabel
Vaimse tervise molekulaarsete markerite mõõtmine, Jekaterina Reut
Keelemudelid ja emotsiooniregulatsioon, Andero Uusberg
Kuidas keel ja muusika aju häälestavad?, Kairi Kreegipuu

16.30 Kohvipaus
16.45 Läbimurdeprojektide koosolekud
Paralleelsed arutelud läbimurdeprojektidest huvitatutele, registreerumine konverentsi jooksul
18.30 Õhtusöök
20.00 Pidu

27. august

Päevajuht Uku Vainik
7.30 Heaolu jooks ja kõnd – start Pühajärve spa eest
9.30 Päeva peaesineja Henk van Steenbergen (ENG)
Henk van Steenbergen uurib emotsioonide, motivatsiooni, stressi ja kognitiivse kontrolli vastastikmõjusid nii psühholoogia kui neuroteaduse meetoditega. Henk on Leideni Ülikooli kaasprofessor ning afekti, motivatsiooni ja käitumise uurimisrühma juht. Tervisepsühholoogia uurimistööd on juba pikka aega näidanud, et positiivsetel emotsioonidel on tervisele ja tunnetusele arvukalt kasulikke mõjusid, mis võivad osaliselt tuleneda nende võimest stressi leevendada. Selles ettekandes toon esile hiljutised oma laboris tehtud uuringud, mis näitavad, kuidas positiivsed emotsioonid võivad vähendada stressi ja avardada mõtlemist. Näitan, kuidas kokkupuude virtuaalse loodusega mõjutab positiivselt stressiga seotud füsioloogiat ning aitab vähendada stressireaktiivsust, kui osalejad seisavad silmitsi pinget tekitavate ülesannetega. Kooskõlas ideega, et positiivne afekt võib avardada mõttemaailma ja laiendada tähelepanuulatust, esitan seejärel tõendid endogeensete opioidide rolli kohta selles protsessis. Lõpuks demonstreerin, kuidas ainulaadne mikrotasandi lähenemine stressi uurimisel võib täiustada meie arusaama kognitiivsete ülesannete käigus vallanduva tervikliku afekti ajalisest dünaamikast. See lähenemine aitab mõista, kuidas stress tekib, ning võib aidata prognoosida ja selgitada vastupanuvõimelist toimetulekut.
10.30-10.45 Kohvipaus
10.45-12.15 Uued lähenemised tuttavatele probleemidele, sessiooni juht Rene Mõttus
Milliseid uusi lähenemise tippkeskuse teadlased on rakendanud?

Pane tähele! Täiskasvanute aktiivsus- ja tähelepanuhäire sümptomite geneetilised seosed heaolu ja tervisega, Triinu Varvas
Kuidas toetada heaolu linnalooduse abil? Raamatuesitlus “Söödav Linn 2: 15 aastat Eesti linnaaianduse arengut”, Bianka Plüschke-Altof
Koolipõhise ennetuse ökosüsteemi kaardistus, Eike Siilbek
Tervise tähendusloome sotsiaalmeedias, Katrin Tiidenberg

12.15 Check-out hotellist
12.30 Lõuna
13.30 Töötoad

Workshop “Digital agile testing for interventions” Taavi Tillmann (ENG)

Digital health and wellbeing services can be implemented on a spectrum. At one end, we have rigorous evidence-based purists who want to see large trials before public roll out. At the other end, we have people advocating for earlier implementation (in the absence of trials) on the basis of high public demand, political initiative, expert subjective opinion and/or low perceived risks. Real-world practice is typically somewhere between these two, where there are opportunities to evaluate and measure what works best. Digital interventions (due to short intervals between intervention and feedback) now allow us to do several agile experiments in quick sequence. I will describe an example of how we did four agile trials in London within just four weeks, when rolling out a new digital service. This taught us how to quickly improve uptake rates (by varying SMS and postal modalities; by using extremely short SMSes; and using “this is your final reminder” wording). During the workshop we will hear your thoughts and ideas about how we can implement “agile trials” when rolling out new service changes.
2. Töötuba “Praktilised AI tööriistad teadlastele – hetkeseis“ Kari Kuulman (EST)
Tehisintellekt pole enam tulevikumuusika, vaid igapäevane tööriist, mis võib teie teadustööd põhjalikult muuta. Aga milliseid AI-tööriistu kasutada ja kuidas neid oma uurimisprotsessi aga ka õpetamis- või juhendamistegevuses sujuvalt integreerida? Tehisintellekt pole enam tulevikumuusika, vaid igapäevane tööriist, mis võib teie teadustööd põhjalikult muuta. Aga milliseid AI-tööriistu kasutada ja kuidas neid oma uurimisprotsessi aga ka õpetamis- või juhendamistegevuses sujuvalt integreerida?
15.00 Kohvipaus
15.30 Doktorantide võrgustumise sessioon (ENG) / Avatud nõukogu koosolek
17.00 Konverentsi lõpp

EstWelli vestlusring emeriitprofessor Mark Williamsiga
2025-09-17 14:00 - 16:00 | EBS, A.Lauteri 3, Tallinn, Estonia
17. septembril on meil hea meel võõrustada Oxfordi Ülikooli kliinilise psühholoogia emeriitprofessorit ja vanemteadurit Mark Williamsit hubasel vestlusel teadlastega. Vestlusring toimub inglise keeles. Tegemist on eelregistreerimisega sündmusega. Kõik EstWelli teadlased ning TOKO ja Vaikuseminutite osalejad on soojalt oodatud liituma.
Mark Williams on juhtiv nimi kliinilises psühholoogias ning Oxfordi Mindfulness Centre’i (2008–2013) asutaja. Ta on rahvusvaheliselt tuntud kui üks teadvelolekupõhise kognitiivteraapia (MBCT) väljatöötajaid. Tema uurimistöö on keskendunud psühholoogilistele mudelitele ja korduva depressiooni ravile ning ka kognitiivpsühholoogia eksperimentaalsetele uuringutele, mis käsitlevad suitsidaalsuse riski suurendavaid protsesse. Tema töö keskne eesmärk on olnud suitsidaalse depressiooni ennetamine teadvelolekupõhiste lähenemiste abil.
Vestlusring pakub teadlastele võimalust arutleda teaduse, kliinilise praktika ja elukogemuse kokkupuutepunktide üle. Vestlust juhib Tartu Ülikooli psühholoogia teadur Maris Vainre, kes loob ruumi nii dialoogiks kui ka küsimusteks.

EstWell seminar ERC koodi murdmine: grandi võitjate kogemused – Kelli Lehto & Triin Lauri
2025-09-23 11:00 - 12:00
ERC stardigrandi saamine on karjääri kujundav saavutus, kuid samas ka hirmuäratav protsess. Selles veebiseminaris jagavad kaks edukat taotlejat – Kelli Lehto & Triin Lauri – oma kogemusi: kuidas nad oma taotlusi kirjutasid, tagasilöökidest läbi tulid ja mida teekonnal õppisid. Oodata on väärtuslikke teadmisi, praktilisi nõuandeid ja ausaid peegeldusi.
Loe rohkem siit.

EstWell seminar Neeruasendusravi patsientide veresoonte heaolu – kas teadus suudab kella tagasi keerata?
2025-10-07 11:00 - 12:00
Seminari viib läbi Annika Adoberg, kes on TalTechi Tervisetehnoloogiate instituudi Biomeditsiinitehnika keskuse doktorant-nooremteadur. Annika Adoberg kuulub tippkeskuses sensortehnoloogiad biomeditsiinitehnikas uurimisrühma.
Krooniline neeruhaigus (KNH) kujutab endast olulist väljakutset mitte ainult inimeste füüsilisele tervisele, vaid ka sotsiaalsele ja psühholoogilisele heaolule, eriti olukorras, kus dialüüsist saab patsiendile ainus ellujäämise võimalus. KNH ei piirdu üksnes ureemiliste toksiinide kuhjumise ja püsiva mikropõletikuga, vaid pakub ka mudelit kiirendatud vananemise uurimiseks. Vaskulaarne kaltsifikatsioon KNH patsientidel on seotud suurenenud kardiovaskulaarse riskiga ning avaldab mõju vaimsele tervisele ja kognitiivsetele funktsioonidele. Vaskulaarse kaltsifitseerumise mehhanismide välja selgitamine ning saadud teadmiste rakendamine ennetus- ja ravistrateegiatesse on teaduslik prioriteet ning ja uuenduslike lahenduste loomine aitab parandada kroonilise neeruhaigusega patsientide elukvaliteeti ja on paljutõotav patsientide tulevase heaolu edendamisel.

EstWell külalisseminarMajandusmõju hindamine – teaduses ja praktikas
2025-10-13 16:00 - 17:30
Tervishoiualased otsused ei põhine ainult kliinilisel tulemil, vaid ka sellel, kas sekkumised pakuvad väärtust nende rakendamiseks vajalike ressursside eest. Täismahus majanduslikud hindamised kaaluvad nii kulusid kui ka tagajärgi ning pakuvad seeläbi struktureeritud viisi nende valikute suunamiseks.
Selles ühises loengus toome esile, miks juhuslikustatud kontrolluuringute andmed on piiratud ning toome esile eri tüüpi otsustusmudelite rolli nende tõendilünkade täitmisel. Vaatleme läbi praktiliste näidete, millal arendada põhimudeleid ja millal kohandada olemasolevaid. Läbime tüüpilise TTH (Tervishoiu Tehnoloogia Hindamise) ehk HTA (Health Technology Assessment) esitamismenetluse ning arutame Euroopa HTA 2025 raamistikku ja selle mõjusid teadusele ja praktikale.
Riina Hallik (MSc, MMSc, RN) on TalTechi E-tervise õppekava lektor ja magistritööde juhendaja ning Tervise Arengu Instituudi (TAI) eetikakomitee liige. Lisaks on ta kahe Eesti digitervise idufirma kaasasutaja ning mentor. Tal on üle 12 aasta kogemust teadusprojektides ning ta on olnud Eesti esindaja Euroopa töörühmas Harmonised Evaluation of Digital Medical Devices (DMDs) EIT Healthi juures.
Riina käsitleb järgmisi teemasid: mis on majanduslikud hindamised ja miks neid vaja on, täismahuliste majanduslike hindamiste peamised meetodid ning kliiniliste uuringuandmete kasutamise piirangud.
Chiara Malmberg (MMSc) on uurimisjuht IHE-s (The Swedish Institute for Health Economics) ning tal on ka mitmeaastane töökogemus Mapi Groupis ja ICON plc-s. Kokku on tal üle 10 aasta konsultatsioonikogemust tervisemajanduse uuringute, turulepääsu ja HTA-de alal. Ta on peamiselt töötanud süstemaatiliste kirjanduse ülevaadete, tervisemajanduslike mudelite ning HTA organisatsioonidele esitatavate dokumentidega Euroopas ja Kanadas. Viimastel aastatel on tema fookuses olnud majanduslik modelleerimine, sealhulgas varajased majandusmudelid, põhjalike mudelite arendamine ning mudelite kohandamine, keskendudes Põhjamaadele.
Chiara käsitleb otsustusmudelite eesmärki ja rolli, annab ülevaate põhjalikest mudelitest ja mudelikohandustest koos näidetega, selgitab tüüpilist HTA esitamise protsessi ning annab ülevaate Euroopa HTA-st 2025. aastal.

EstWell seminar Sotsiaaltervishoiu uurimisrühm: Kogukonnast lähtuv uurimistöö vaimse tervise ja heaolu valdkonnas
2025-10-21 11:00 - 12:00
Teadusseminar avab sotsiaaltervishoiu uurimisrühma peamisi uurimissuundi ning keskendub kogukonna rollile vaimse tervise ja heaolu toetamisel. Kuidas tugevdada vaimse tervise ökosüsteeme ja kogukondlikku vastutust erinevates eluetappides ja sotsiaalsetes kontekstides? Ettekannetes tuuakse praktilisi näiteid käimasolevatest uurimistöödest.

Seminari viivad läbi EstWelli sotsiaaltervishoiu uurimisrühma liikmed:
Merike Sisask, Tallinna Ülikooli sotsiaaltervishoiu professor
Käthlin Mikiver, Tallinna Ülikooli doktorant-nooremteadur
Stella Täht-Vaik, Tallinna Ülikooli doktorant-nooremteadur
Rainer Mere, SEKMO doktorant, Eesti-Rootsi vaimse tervise ja suitsidoloogia instituut (ERSI)

EstWell seminar Isiksuse ja heaolu uurimisrühm: Valitud hiljutised uuringud heaolu ja inimestevaheliste erinevuste vallas
2025-11-04 11:00 - 12:00
Seminaril teevad ühisettekande isiksuse ja heaolu uurimisrühma liikmed:
Karin Täht ja Toivo Aavik teemal “Seosed seksuaalse iha ja demograafiliste muutujate vahel Eesti geenivaramu andmetel”
Emily (Hongzhen) Cheng “Necessary condition analysis as an alernative predictive tool”
Maris Vainre “Nutirakenduste tõhusus vaimse tervise probleemide puhul”

Seminar toimub inglise keeles.

EstWell seminar Aju bioelektriliste signaalide uurimisrühm: Hiljutised uuringud EEG individuaalsete erinevuste ja funktsionaalse ühenduvuse kohta
2025-11-18 11:00 - 12:00
Seminari viivad läbi Tallinna Tehnikaülikooli biosignaalide töötluse kaasprofessor Maie Bachmann, teadur Laura Päeske, doktorant-nooremteadur Tuuli Uudeberg ja teadusassistent Maive Hanni.

Vastupanuvõime alused: kuidas seotus ja eneseregulatsioon kaitsevad vaimset tervist
2025-11-28 11:00 - 14:30 | Baltic Media and Film School, Narva mnt 27, Tallinn, Estonia
Registreerimine on avatud siin.
Sümpoosion toimub Tallinna Ülikooli Balti filmi, meedia ja kunstide instituudis (BFM) aadressil Narva mnt 27, ruumis N-407 ja Zoomis vastavalt, millise osaluse viisi märkisid registreerimisankeedile.
Inimese vastupanuvõime tugineb seotusele ja võimele oma emotsioone reguleerida. See sümpoosion toob kokku rahvatervishoiu, psühholoogia ja meediauuringute eksperdid, et uurida, kuidas seotus ja emotsioonide reguleerimine toetavad vaimset heaolu eri elanikkonna- ja kogukonnagruppides.Peamised teemad hõlmavad kasvavat vajadust mõista haavatavust ja tugevdada vastupanuvõimet tänapäeva ühiskonnas (Merike Sisask), kuidas emotsioonide reguleerimise kohandamine erinevates olukordades toetab vastupanuvõimet (Kaitlyn Werner), eneseregulatsiooni rolli üksilduse ja vaimse tervise kogemustes (Thuyvy Nguyen) ning kuidas need dünaamikad avalduvad digikogukondades (Katrin Tiidenberg).Ühiselt näitavad ettekanded, kuidas seotuse ja eneseregulatsiooni mõistmine aitab tugevdada vaimset tervist eri rühmades ja kontekstides.
Dr Thuy-vy T. Nguyen on Durhami Ülikooli (Ühendkuningriik) psühholoogia dotsent ja Solitude Labi (Üksiolekulabori) juhtivteadur. Tema teedrajav uurimistöö käsitleb, kuidas üksiolek mõjutab emotsioone, mõtteid ja heaolu. Ta on ka raamatu Solitude: The Science and Power of Being Alone kaasautor.
Dr Kaitlyn M. Werner on Tartu Ülikooli afektiivse psühholoogia teadur. Tema interdistsiplinaarne uurimistöö kasutab mitmeetodilisi lähenemisi, et uurida eneseregulatsiooni, emotsioonide regulatsiooni, mõõtmist ja heaolu erinevates kontekstides, rõhutades samas täiustatud kvantitatiivseid meetodeid ja uurimistulemuste reprodutseeritavust.
Prof Katrin Tiidenberg on osaluskultuuri professor Tallinna Ülikooli Balti filmi-, meedia- ja kunstikoolis. Tema uurimistöö keskendub inimeste sotsiaalmeediapraktikatele — eriti visuaalsusele, seksuaalsusele ja poliitilisele osalusele — ning käsitleb identiteedi, kogukonna, normide ja võimu küsimusi. Ta juhib mitmeid rahvusvahelisi uurimisprojekte, sealhulgas digitaalse usalduse ja heaolu tehnoloogiate teemalisi.
Prof Merike Sisask on Tallinna Ülikooli ühiskonnateaduste instituudis (ÜTI) sotsiaaltervishoiu professor ning Eesti-Rootsi Vaimse Tervise ja Suitsiidiuuringute Instituudi (ERSI) juhatuse liige. Ta oli Eesti inimarengu aruande 2023 „Vaimne tervis ja heaolu“ peatoimetaja. Tema peamised uurimissuunad on vaimse tervise ja heaolu sotsiaalsed mõjutegurid, suitsiidiennetus ning kogukonnapõhised vaimse tervise ennetusprogrammid ja nende hindamine.

Ajakava:
11-13 Ettekanded
13-13:30 Lõuna
13:30-14:30 Paneeldiskussioon
Ettekanded ja arutelu on inglise keeles.

EstWell seminar Vaimse tervise ruum: kus elab õnnetunne ja kuidas see jõuab inimeseni
2025-12-02 11:00 - 12:00
Seminaril räägivad Kadri Leetmaa, Anto Aasa ja Jürgen Pikk sotsiaal-ruumilise konteksti uurimisrühmast ning Kairi Kreegipuu aju ja tunnetuse uurimisrühmast.
Ettekandes vaatame, kuidas inimeste elukeskkonna sotsiaalsed ja füüsilised omadused kujundavad nende vaimset tervist ja eluga rahulolu. Kasutades Eesti rahvastiku vaimse tervise uuringu (2021–2022) andmeid, analüüsime, millised keskkonnategurid – alates naabruskonna sotsiaalsetest karakteristikutest kuni elukoha rohelise ümbruseni – avaldavad heaolule mõju. Samuti hindame, kuidas need kontekstuaalsed näitajad võrreldes inimeste sotsiaal-demograafiliste ja psühholoogiliste profiilidega seletavad inimese vaimse tervise seisundit ja eluga rahulolu. Lisaks võrdleme tajutud elukeskkonna rohelust objektiivselt mõõdetud elukeskkonna rohelusega ning näitame, et need näitajad on olemuslikult erinevad viisid rohekeskkonna mõju mõõtmiseks.

EstWell seminar Heaolu-uuringute uurimisrühm: Heaolust mitmemõõtmeliselt
2025-12-16 11:00 - 12:00
Eesti haridus 2035 visioonidokumendis on määratletud heaolu protsessina, mis väljendub inimeste üldises enesetõhususes ja kooskõlalistes suhetes sotsiaalse, loodusliku, vaimse ja tehnoloogilise elukeskkonnaga. Heaolu-uuringute uurimisrühma liige Oliver Nahkur tutvustab värskelt alanud teadusarendusprojekti „Eesti laste heaolu kontseptuaalse mudeli loomine ja selle indikaatorite väljatöötamine”. Dagmar Kutsar räägib aga heaolu mitmemõõtmelisest käsitlusest (indiviidi toimevõimekusest ja heaolu koosloomest erinevatel ühiskonna toimimise tasanditel ja sotsiaalse elu valdkondades). Ta kutsub kaasa mõtlema projekti raames äsjavalminud elukaare- ja valdkondade ülese interdistsiplinaarse heaolu mudeli kasutatavusest inimliku õitsengu poole püüdlemisel.

EstWell seminar Ennetuse uurimisrühm: Riski- ja kaitsetegurite koosmõju noorte depressioonisümptomite kujunemisel
2025-12-30 11:00 - 12:00
Seminaril teevad ettekande Hedvig Sultson ja Eike Siilbek Tervise Arengu Instituudist.
Ettekanne käsitleb, miks ja kuidas uurida vaimse tervise kontekstis vahendusefekte ehk erinevate riski- ja kaitsetegurite omavahelisi seoseid ning nende kaudu avalduvaid mõjusid. Tutvustame uuringut, kus testisime noorte pere- ja sõprussuhete seost depressioonisümptomitega ning seda, kas ja mil määral vahendavad neid seoseid afekti regulatsiooni raskused. Samuti võrdleme vahendusmehhanisme vanuse- ja soogruppide lõikes. Analüüs põhineb Eesti laste vaimse tervise uuringu (LVTU) andmetel.

EstWell mini-konverents Heaolu ruumis: kuidas mõõta ja mõista ruumi kvaliteeti heaolu-uuringutes
2026-01-09 11:00 - 15:15
Registreeru SIIN
Sündmus toimub Tartus aadressil Vanemuise 46, ruumis 327 ja Zoomis
Sündmuse ennelõunane osa viiakse läbi eesti keeles ja pärastlõunane inglise keeles.
Konverentsil

räägime koostamisel olevas Eesti Üleriigilisest Planeeringust “Eesti 2050” (mida uus riiklik ruumiplaneering Eesti ühiskonna, asustuse ja erinevate paikade inimeste heaolule tähendab ning kuidas riik järgmistel aastakümnetel ruumiheaolu andmepõhiselt analüüsib);

viime läbi arutelu, et toetada ettevalmistusi EstWelli teadlaste andmekasutuslepingut Statistikaametiga teemal “Tervis ja kontekstiandmed”;

saame inspiratsiooni Rootsi näitest asukoha- ja registriandmete sidumisest.

Konverentsi järel toimub EstWell nõukogu koosolek.
AJAKAVA
11.00-12.30 Eesti üleriigilisest planeeringust “Eesti 2050” ja Eestis rakendatavast ruumiheaolu muutuste monitooringust. Koostamisel üleriigilise planeeringu “Eesti 2050” raames on valminud planeeringu ja ruumiheaolu andmepõhise seire metoodika. Uuringu autorid Pille Metspalu ja Jürgen Pikk (Hendrikson ja Ko, TÜ geograafia osakond) tutvustavad loodud mõõdikuid ja võtmenäitajaid, mille abil riik ruumiheaolus toimuvaid muutusi järgmise 25 aasta jooksul jälgib. Toimub arutelu, kuidas mõõta heaolumuutusi ruumis ning milliseid uurimisküsimusi võiks küsida EstWelli teadlased.
https://www.riigiplaneering.ee/uleriigiline-planeering/uleriigiline-planeering-eesti-2050/uuringud#andmepohise-seire-ja
12.30-13.15 Lõuna
13.15-14.45 Arutelu: ettevalmistused andmekasutuslepingule “Tervis ja kontekstiandmed” Statistikaametiga. Kadri Leetmaa (TÜ geograafia osakond) ja Kairi Kreegipuu (TÜ psühholoogia instituut) tutvustavad Ruumiheaolu LMP eesmärke ning annavad ülevaate andmekasutuslepingu ja eetikaloa ettevalmistamisest. Ettevalmistamisel on IMO kogurahvastiku longituudse (1989+) loendustel ja registritel põhineva andmebaasi ning terviseandmete sidumine EstWelli teadustöö eesmärgil. Toimub kaasav ajurünnak heaolu- ja ruumiteadlaste ühiste uurimisküsimuste ja andmevajaduste kaardistamiseks.
14.45-15.15 Inspiration talk: Using Swedish Geolocation Data in Social Science Research by Qinya Feng (https://qinyafeng.github.io/), Department of Government, Uppsala University. Recent applications from the Department of Government, Uppsala University, that combine geolocation data with other Swedish register data.

EstWell seminar AI rakendused tervishoius: videopõhisest tekstipõhise andmestikuni
2026-01-13 11:00 - 12:00
Loeng tutvustab praktilisi tehisintellekti (AI) rakendusi tervishoius, tuginedes meie teadustööle rehabilitatsiooni ja arvutinägemise valdkonnas. Käsitletakse kõnnianalüüsi ja liikumishindamist ning peenmotoorika ja käekirja analüüsi ning tuuakse esile, kuidas videopõhine tehisintellekt saab toetada objektiivset funktsionaalset hindamist ja personaalset rehabilitatsiooni. Samuti vaadeldakse suurte keelemudelite (LLM-id) kasvavat rolli haiglates, sealhulgas kliinilises tõlkes, patsiendisuhtluses ja automatiseeritud dokumenteerimises, keskendudes nende reaalsele rakenduspotentsiaalile, integratsiooniga seotud väljakutsetele ja vastutustundlikule kasutamisele.
Seminari viib läbi Tallinna Tehnikaülikooli e-tervise keskuse teadur Elli Valla.
Seminari saab kuulata Zoomi vahendusel ning Tehnikaülikooli raamatukogu hoones, kes soovivad füüsiliselt kohale tulla. Aadress: Tallinn, Akadeemia tee 1. Ruum LIB-109B.

EstWell seminar Heaolu sotsiaalmeedias: tagasi rumalamate algoritmide juurde?
2026-01-27 11:00 - 12:00
Loeng keskendub sotsiaalmeedia platvormidele ja heaolule, tuginedes TRAVIS-projekti tulemustele. Fookuses on algoritmid ja noorte täiskasvanute püüdlused oma sotsiaalmeediakogemust heaoluga seonduvalt kujundada, kasutades platvormide erinevaid võimalusi algoritmidele tagasiside andmiseks. Käsitleme neid praktikaid enesehoiu vormina, mille kaudu üritatakse soodustada heaolu toetava sisu esiletõusu ja piirata kahjulikuna tajutava sisu levikut. Arutleme ka sedalaadi kureerimisega seotud väljakutsete ja piirangute üle.
Jaana Davidjants on Tallinna Ülikooli Balti filmi, meedia ja kunstide instituudi külalisteadur, kes uurib sotsiaalmeediat, visuaalkultuuri ja heaoluga seotud teemasid. Tema doktoritöö keskendus sõjaga seotud aktivismile sotsiaalmeedias. Jaana on uurinud digitaalset usaldust uurimisprojekti „Usaldus ja visuaalsus: igapäevased digipraktikad” (TRAVIS) raames.
